પ્રત્યક્ષ મળીએ, સાથે જમીએ એક બીજા પ્રત્યેની લાગણીઓની સુંદર આપ લે થાય, જૂની સ્મૃતિઓ વાગોળાય, ત્યારે સાચા અર્થમાં હૃદય થી હૃદય જોડાયેલું રહે છે. વર્તમાન કાળનું જીવન આમ જોડીને રાખે છે પણ ખરેખર તો અલગ કરી નાખે છે અને કૃત્રિમ જીવન એકલતાને આમંત્રણ આપે છે. લાગણીઓ કૃત્રિમ બની જાય છે, અવાજમાં લહેકો અને દર્દ છે પણ ફોન મુકવાની ઉતાવળ એથીએ વધુ છે. એક માત્ર વ્યવહાર સાચવવા ખાતર બધું થાય છે.